Ժողովրդական, ավանդական երգերից մինչև տիեզերականչ մտորումներ. այսպիսին է Արշակ Իկիլիկյանի ստեղծագործական ժառանգությունը, եթե փորձենք երկու բառով բնորոշել այն: Հայտնի են հեղինակի «Երկնագույն բանաստեղծություն», «Որբացած մտքեր» անվանումներով գործերը, «Քառերգ թոնրաշրթին» երգաշարը, ավանդական երգերի նորովի մեկնությամբ ու պատկերահամակարգով, գործիքակազմի յուրահատուկ ընտրությամբ հաղորդվող, ավանդական և արդի դասական՝ նոր տոնայնությամբ ու երաժշտական կառույցների սահմանները ճեղքող, երգեհոնային երաժշտությամբ համադրված երաժշտական երկերը, «Հրեշտակների կարոտը», «Կոսմոս», «Իկարուս», «Սուպերպուլս» վերտառությամբ ֆանտազիաները, նաև դաշնամուրի և լարային նվագախմբի համար III կոնցերտը և բազում այլ բազմաժանր ստեղծագործություններ: